ΓΡΑΠΤΗ ΕΡΩΤΗΣΗ E-2605/01

υποβολή: Caroline Lucas (Verts/ALE) προς την Επιτροπή

(26 Σεπτεμβρίου 2001)

Θέμα: Μεταφορά ζώων απόποψήφιες χώρες στην Ευρωπαϊκή Ένωση

Τον Ιανουάριο 2001, η Επιτροπήπέβαλε έκθεση στο Συμβούλιο σχετικά με τις εμπειρίες των κρατών μελών από την περίοδο που τέθηκε σε εφαρμογή η οδηγία του 1995 για την προστασία των ζώων κατά τη μεταφορά.

Στην έκθεση αυτή αποκαλύπτεται:

- η ελάχιστη προτεραιότητα που δίνουν ορισμένα κράτη μέλη στην εφαρμογή της οδηγίας·

- η χρήση ανεπαρκώς εξοπλισμένων, κακοσυντηρημένων και βρώμικων οχημάτων·

- η μη τήρηση συγκεκριμένων δρομολογίων και ανεπαρκείς περίοδοι ανάπαυσης των ζώων·

- η παραμέληση και η κακή μεταχείριση των ζώων·

- η μεταφορά ζώων που δεν επιδέχονται μεταφοράς και ο ανεπαρκής εξαερισμός των οχημάτων.

Ωστόσο, στην Ευρωπαϊκή Ένωση εξάγεται επίσης από τιςποψήφιες προς ένταξη χώρες μεγάλος αριθμός ζώντων ζώων εκμετάλλευσης.

Πόσα ζώντα (α) πρόβατα, (β) βοοειδή, (γ) άλογα και πόσοι όνοι καθώς και (δ) χοίροι έχουν εξαχθεί από κάθεποψήφια χώρα σε επιμέρους κράτη μέλη κατά το (1) 1998, (2) 1999 και (3) 2000 τόσο προς (α) σφαγή όσο και (β) περαιτέρω πάχυνση·

Τι μέτρα έχει λάβει η Επιτροπή για τον έλεγχο της προστασίας των ζώων προτού εισέλθουν στην επικράτεια της Ένωσης·

Τι μέτρα έχει λάβει η Επιτροπή για να διασφαλίσει την προστασία των ζώων προτού εισέλθουν στην επικράτεια της Ένωσης·

Τι περαιτέρω μέτρα προτίθεται να προτείνει η Επιτροπή για τη βελτίωση της προστασίας των ζώων αυτών κατά την αναθεώρηση της οδηγίας του Συμβουλίου 91/628/ΕΚ(1) (όπως τροποποιήθηκε από την οδηγία του Συμβουλίου 95/29/ΕΚ(2)) το 2002·

(1) ΕΕ L 340 της 11.12.1991, σελ. 17.

(2) ΕΕ L 148 της 30.6.1995, σελ. 52.

Απάντηση του κ. Byrne εξ ονόματος της Επιτροπής

(15 Νοεμβρίου 2001)

Όσον αφορά τα αριθμητικά στοιχεία σχετικά με το εμπόριο ζώντων ζώων, η Επιτροπή θα διαβιβάσει με ξεχωριστό έγγραφο στην κ. βουλευτή τα ζητούμενα στοιχεία.

Το άρθρο 11 της οδηγίας 91/628/ΕΟΚ του Συμβουλίου της 19ης Νοεμβρίου 1991 για την προστασία των ζώων κατά τη μεταφορά και για την τροποποίηση των οδηγιών 90/425/ΕΟΚ και 91/496/ΕΟΚ, ορίζει ότι οι μεταφορείς που προσκομίζουν ζώντα ζώα για εισαγωγή, διέλευση ή μεταφορά μέσα στην επικράτεια της Κοινότητας ή διαμέσου αυτής θα λαμβάνουν άδεια μόνον εάν δεσμεύονται γραπτώς ότι θα συμμορφωθούν με τις απαιτήσεις της εν λόγω οδηγίας.

Η οδηγία 91/496/ΕΟΚ του Συμβουλίου της 15ης Ιουλίου 1991, καθορίζει τις αρχές που διέπουν την οργάνωση κτηνιατρικών ελέγχων στα ζώα που εισέρχονται στην Κοινότητα από τρίτες χώρες(1). Στο άρθρο 4 της οδηγίας προβλέπεται ότι ο επίσημος κτηνίατρος πρέπει να διενεργεί φυσικό έλεγχο των ζώων που προσκομίζονται σε συνοριακό σταθμό ελέγχου. Αυτός ο έλεγχος πρέπει να περιλαμβάνει ειδικότερα την επαλήθευση της συμμόρφωσης ως προς τις απαιτήσεις της οδηγίας 91/628/ΕΟΚ.

Πρέπει να σημειωθεί ότι οι οδηγίες απευθύνονται στα κράτη μέλη, τα οποία είναι αρμόδια για την εφαρμογή τους. Στο άρθρο 10 της οδηγίας 91/628/ΕΟΚ προβλέπεται ότι η Επιτροπή θα διενεργήσει επιτόπιους ελέγχους για να βεβαιωθεί για την ομοιόμορφη εφαρμογή της οδηγίας. Ωστόσο, η παρακολούθηση σε καθημερινή βάση για την εξασφάλιση της ορθής μεταχείρισης των μεταφερόμενων ζώων είναι αρμοδιότητα των κρατών μελών.

Σε διεθνές επίπεδο, έχουν αναληφθεί διάφορες πρωτοβουλίες στις οποίες συμπεριλαμβάνονται ειδικότερα, η στενή συνεργασία με τις αρμόδιες αρχές τωνποψήφιων για ένταξη χωρών. Ως επακόλουθο, το τελευταίο έτος πολλές χώρεςιοθέτησαν τις κοινοτικές απαιτήσεις για την προστασία των ζώων κατά τη μεταφορά.

Η Επιτροπή έλαβε στις 23 Οκτωβρίου 2001 την εντολή από το Συμβούλιο να διαπραγματευθεί εξ ονόματος της Κοινότητας τη συνεχιζόμενη αναθεώρηση της ευρωπαϊκής σύμβασης για την προστασία των ζώων κατά τις διεθνείς μεταφορές. Όλα τα κράτη μέλη έχουν προσυπογράψει τη σύμβαση, καθώς και η Κύπρος, η Δημοκρατία της Τσεχίας, η Ισλανδία, η Νορβηγία, η Πολωνία, η Ρουμανία, η Ρωσία, η Ελβετία και η Τουρκία.

Στο πλαίσιο της αναθεώρησης της οδηγίας 91/628/ΕΟΚ, η Επιτροπή θα εξετάσει στην πρότασή της, τους τρόπους με τους οποίους μπορούν να βελτιωθούν οι συνθήκες ορθής μεταχείρισης των ζώων που μεταφέρονται στην Κοινότητα ενώ παράλληλα τηρούνται οι διεθνείςποχρεώσεις. Η πρόταση θα βασίζεται σε μία νέα γνώμη της επιστημονικής επιτροπής για τηνγεία και την καλή διαβίωση των ζώων, η οποία αναμένεται να εκδοθεί έως τα τέλη του 2001.

(1) ΕΕ L 268 της 24.9.1991, όπως τροποποιήθηκε τελευταία φορά από την οδηγία 96/43/ΕΚ του Συμβουλίου της 26ης Ιουνίου 1996, ΕΕ L 162 της 1.7.1996.